Ο **Πέτερ Σεβερίν Κρέιερ** (23 Ιουλίου 1851 – 21 Νοεμβρίου 1909), πιο γνωστός ως **Π. Σ. Κρέιερ**, ήταν Δανός ζωγράφος. Είναι από τους πιο γνωστούς ζωγράφους της ομάδας "Αποικία του Σκάγκεν", που ήταν μία κοινότητα που αποτελούνταν από Δανούς και Σκανδιναβούς ζωγράφους, που μαζευόντουσαν ή δούλευαν στην πόλη Σκάγκεν της Δανίας, κυρίως τις τελευταίες δεκαετίες του 19ου αιώνα. Ο Κρέιερ ήταν ο ανεπίσημος αρχηγός της ομάδας.

Βιογραφία
---------

Πορτρέτο του Πέτερ Σεβερίν Κρέιερ απο τόν Laurits Tuxen
### Στην αρχή της ζωής του

Ο Κρέιερ γεννήθηκε στην πόλη Σταβάνγκερ της Νορβηγίας, στις 23 Ιουλίου του 1851, μητέρα του ήταν η Έλεν Σεσίλιε Σάσνταλ. Τον μεγάλωσε η αδελφή της μητέρας του Μπέρτα Σεσίλιε (γεννημένη το 1817) και ο σύζυγος της, ο Δανός ζωολόγος Χένρικ Νικολά Κρέιερ, λόγο τ'ότι η μητέρα του κρίθηκε ακατάλληλη για τη φροντίδα του. Ο Κρέιερ είχε ξεκινήσει τα μαθήματα ζωγραφικής στην ηλικία των εννέα και κάποια χρόνια αργότερα είχε εγγραφεί στο Τεχνολογικό Ινστιτούτο της Κοπεγχάγης.

Το 1870 στην ηλικία των 19 ο Κρέιερ είχε αποφοιτήσει από τη Βασιλική Ακαδημία Καλών Τεχνών της Δανίας (*Det Kongelige Danske Kunstakademi*), όπου φοίτησε μαζί με τον Φρέντερικ Βερμέρεν. Το 1873 είχε τιμηθεί με ένα χρυσό μετάλλιο και με μία υποτροφία. 

### Πρώιμη καριέρα

*"Ζήτω, ζήτω, ούρα!" (*1888)
Ξεκίνησε επίσημα την καριέρα του ως ζωγράφος το 1871 στο Ανάκτορο Σαρλότενμποργκμε (Charlottenborg) με ένα πορτρέτο του φίλου του, επίσης ζωγράφου Φρανς Σβαρτζ. Μετά από εκείνη την ημέρα έκθετε τα έργα του τακτικά στο Ανάκτορο Σαρλότενμποργκμε.

Το 1874 ο Κρέιερ πούλησε τον πρώτο του πίνακα στον Ερρίκο Χίρσπρουνγκ, του οποίου η συλλογή έργων τέχνης αποτελεί τη βάση του μουσείου Hirschsprung στην Κοπεγχάγη. 

### Ταξίδια

Το 1877 - 1881, ο Κρέιερ ταξίδευε εκτενώς στην Ευρώπη. Έμεινε στο Παρίσι και διδάχθηκε από τον Λεόν Μπονάτ, εκεί άρχισε και να παίρνει επιρροές από Ιμπρεσιονιστές όπως τους: Κλωντ Μονέ, Άλφρεντ Σίσλεϊ, Εντγκάρ Ντεγκά, Πιερ Ωγκύστ Ρενουάρ και Εντουάρ Μανέ.

Συνέχισε να ταξιδεύει σε όλη τη ζωή του, αντλώντας έμπνευση από ξένους καλλιτέχνες και ξένους πολιτισμούς. Τα χρήματα για τα πρώτα ταξίδια του Κρέιερ τα είχε προσφέρει ο Χίρσπρουνγκ, εκείνη την περίοδο ο Κρόγιερ συνέχιζε να εκθέτει τα έργα του στη Δανία.

### Σκάγκεν

Το 1882 επέστρεψε στη Δανία. Έμεινε από τον Ιούνιο μέχρι και τον Οκτώβριο στην πόλη Σκάγκεν, και αργότερα σε ένα απομακρυσμένο ψαροχώρι στο βόρειο άκρο της Δανίας, ζωγραφίζοντας θέματα από την τοπική ζωή, καθώς και απεικονίσεις της καλλιτεχνικής κοινότητας εκεί ( "Αποικία του Σκάγκεν"). Άλλα μέλη της "Αποικία του Σκάγκεν" είναι οι συγγραφείς : Χόλγκερ Ντράκμαν, Γκέοργκ Μπράντες και Χένρικ Ποντοπίνταν, και καλλιτέχνες Μάικλ Άντσερ και η Άννα Άντσερ.

Ο Κρέιερ συνήθιζε να νοικιάζει σπίτια στη Σκάγκεν κατά τη διάρκεια του καλοκαιριού και ένα διαμέρισμα στην Κοπεγχάγη το χειμώνα, ενώ ταξίδευε συνεχώς ανάμεσα στις δύο αυτές περιόδους.

### Ο Κρέιερ και η Μαρί

Το 1888 στο Παρίσι συνάντησε τη Μαρί Μάρθε Ματίλντε Τρίπκε, την οποίο είχε γνωρίσει στην Κοπεγχάγη. Ερωτεύτηκαν και παντρεύτηκαν στις 23 Ιουλίου του 1889 στο σπίτι των γονέων της στη Γερμανία. Η Μαρί Κρέιερ, η οποία ήταν επίσης ζωγράφος, συνδέθηκε με την "κοινότητα Σκάγκεν", και μετά το γάμο τους ο Κρέιερ την απεικόνιζε συχνά στους πίνακες του. Απέκτησαν μαζί μια κόρη, τη Βίμπεκε, που γεννήθηκε τον Ιανουάριο του 1895. Χώρισαν το 1905.

Η όραση του Κρέιερ άρχισε να χειροτερεύει την τελευταία δεκαετία της ζωής του μέχρι που έμεινε τυφλός. Κάποια από τα ποιο γνωστά έργα του τα έκανε εκείνη την περίοδο.

Ο Κρέιερ πέθανε το 1909 στη Σκάγκεν σε ηλικία 58 ετών λόγο προβλημάτων υγείας. Ακόμα είναι γνωστό ότι είχε εισαχθεί πολλές φορές σε νοσοκομεία λόγο κάποιας ψυχικής ασθένειας που είχε.

Επιλεγμένα έργα
---------------

* Η οικογένεια Χίρσπρουνγκ, (1881)Η οικογένεια Χίρσπρουνγκ, (1881)
* Στο μαγαζί όταν δεν ψαρεύουν, (1882)Στο μαγαζί όταν δεν ψαρεύουν, (1882)
* Γεύμα καλλιτεχνών στη Σκάγκεν, (1883)Γεύμα καλλιτεχνών στη Σκάγκεν, (1883)
* Ψαράδες τραβούν τα δίχτυα, βόρεια παραλία, Σκάγκεν, (1883)Ψαράδες τραβούν τα δίχτυα, βόρεια παραλία, Σκάγκεν, (1883)
* Καλοκαιρινή μέρα στη νότια παραλία της Σκάγκεν, (1884)Καλοκαιρινή μέρα στη νότια παραλία της Σκάγκεν, (1884)
* Επιτροπή για τη γαλλική Έκθεση Τέχνης στην Κοπεγχάγη το 1888, (1888)Επιτροπή για τη γαλλική Έκθεση Τέχνης στην Κοπεγχάγη το 1888, (1888)
* Οινοπωλείο στο Ραβέλο, (1890)Οινοπωλείο στο Ραβέλο, (1890)
* Λότζια στο Ραβέλο, (1890)Λότζια στο Ραβέλο, (1890)
* Μαρί Κρόγιερ, (1891)Μαρί Κρόγιερ, (1891)
* καλοκαιρινη βραδιά στη Σκάγκεν. Με τη σύζυγο και το σκυλί του καλλιτέχνη δίπλα στην ακτή, (1892)καλοκαιρινη βραδιά στη Σκάγκεν. Με τη σύζυγο και το σκυλί του καλλιτέχνη δίπλα στην ακτή, (1892)
* πρωινό. Ο καλλιτέχνης, η σύζυγός του και ο συγγραφέας Οτο Μπένζο, (1893) πρωινό. Ο καλλιτέχνης, η σύζυγός του και ο συγγραφέας Οτο Μπένζο, (1893)
* Τριαντάφυλλα, (1893)Τριαντάφυλλα, (1893)
* Οι κόρες του Μπένζο, 1897Οι κόρες του Μπένζο, 1897
* καλοκαιρινη βραδιά σε παραλία της Σκάγκεν – ο καλλιτέχνης και η σύζυγος του, (1899)καλοκαιρινη βραδιά σε παραλία της Σκάγκεν – ο καλλιτέχνης και η σύζυγος του, (1899)
* Θερινή φωτιά στην παραλία της Σκάγκεν, (1906)Θερινή φωτιά στην παραλία της Σκάγκεν, (1906)

Παραπομπές
----------

1. ↑  *artist list of the National Museum of Sweden*. 12  Φεβρουαρίου 2016. kulturnav.org/229e1425-65f8-4397-9ae9-5d5ae5ab27bc. Ανακτήθηκε στις 24  Φεβρουαρίου 2016.
2. ↑  (Ολλανδικά) *RKDartists*. rkd.nl/explore/artists/46511. Ανακτήθηκε στις 29  Σεπτεμβρίου 2017.
3. ↑  (Αγγλικά) *Union List of Artist Names*. 5  Μαρτίου 2021. 500026506. Ανακτήθηκε στις 21  Μαΐου 2021.

* KID Kunst Index Danmark ("Art Index Denmark")
* Danish Biographical Encyclopedia ("*Dansk Biografisk Lexikon*")

Βιβλιογραφία
------------

* Halkier, Katrine (2011). *Krøyer: An International Perspective*. Hirschsprung Collection. ISBN 978-87-90597-17-7.
* Hornung, Peter Michael (2005). *Peder Severin Krøyer* (στα Δανικά). Fogtdal. ISBN 978-87-7248-551-5.
* Krøyer, Peder Severin (1992). *P. S. Krøyer: Tradition, Modernity*. Aarhus Kunstmuseum. ISBN 978-87-88575-31-6.
* Olsen, Claus· Ireland, National Gallery of (1998). *Krøyer and the artists' colony at Skagen*. National Gallery of Ireland.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πέτερ Σεβερίν Κρέιερ** |

* Skagens Museum
* P. S. Krøyer in Hirschsprungske Samling Αρχειοθετήθηκε 2005-10-01 στο Wayback Machine.
* Another selection of his paintings

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7528150869811622190002
* **Europeana**: agent/base/53609
* LCCN: n88003578
* ISNI: 0000 0000 6674 7212
* GND: 118987534
* SELIBR: 250918
* SUDOC: 110060954
* BNF: cb14904515n (data)
* ULAN: 500026506
* MusicBrainz: eb94b5e7-b030-4872-b212-bfec3058bc93
* CiNii: DA18707442
* KulturNav: id
* RKD: 46511

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |